**ПРОТОКОЛ № 27**

Днес, 09.03.2022 г. от 15:00 часа, на пл. „ Възраждане” № 1, партер, се проведе заседание на ОИК- Котел.

Заседанието се откри от председателя на ОИК Цветомира Кънева в 15:00 часа.

На заседанието присъстват 13 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Постъпила преписка по проверка рег.№287р-2771/25.02.2022г. на РУ – Котел заведена във входящия регистър на ОИК Котел под № 174/07.03.2022г..
2. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Радосвета Стефанова Кичукова** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Пенка Костадинова Андонова** | **„ЗА”** |
| **Иванка Стоянова Вълчева** | **„ЗА”** |
| **Мария Радославова Стоянова** | **„ЗА”** |
| **Стефан Димитров Стефанов** | **„ЗА”** |
| **Димитър Любозаров Въндев** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |

Дневният ред се прие от ОИК с мнозинство от 13 гласа “ЗА”.

**По т.1 от дневния ред:** председателят на комисията прочете проект на решение - Постъпила преписка по проверка рег.№287р-2771/25.02.2022г. на РУ – Котел заведена във входящия регистър на ОИК Котел под № 174/07.03.2022г..

Постъпила е преписка по проверка рег.№287р-2771/25.02.2022г. на РУ – Котел заведена във входящия регистър на ОИК Котел под № 174/07.03.2022г..

Преписката започва със Докладна записка изготвена от Мл.експерт Николай Димитров, относно получен сигнал на ЕЕН112 във връзка с частични избори за кмет на кметство с.Тича, общ.Котел.

Докладва се, че на 25.02.2022г. в 15:19 часа на ЕЕН112 е получен сигнал от Доротея Веселинова Карабекирова от с.Тича, участник в частични избори за кмет на кметство с.Тича, общ.Котел на 27.02.2022г., като кандидат за кмет, която е установила, че от няколко дни някой къса разлепените й агитационни материали /плакати/ в селото и по – точно тези поставени на магазина за хранителни стоки до Кметството и на бензиностанция „Демет“, като информира ,че и на двете места има поставени камери. Посочва се и телефона, от който е получен сигнала.

След подаване на сигнала, на същата дата – 25.02.2022г., Мл.ПИ Ст.Илиев е снел обяснение от Доротея Карабекирова / лицето подало сигнал на ЕЕН112 / в 16:16 часа, с което г-жа Карабекирова твърди, че на 20.02.2022г. между 13:00 и 14:00 часа са лепили / използвайки множествено число на действието не става ясно с кой или в присъствието на кой се е извършвало лепенето / нейни плакати за предстоящите избори на колоните между входните врати на бензиностанция „Демет“ в с.Тича, за което имала получено съгласие от сина на собственика на бензиностанцията – Реджеб Кючюкюмурав. След тръгването от мястото на лепене към центъра на селото за г-жа Карабекирова става ясно без да е описано по какъв начин, че залепените плакати са скъсани, което и тя самата е установила връщайки се на мястото на което са залепени към 15:00 часа на същия ден. Твърди се за установяване на 2 / два/ скъсани плаката на 20.02.2022г.

Второто твърдение в обяснението на г-жа Карабекирова е за установяване от нейна страна на 25.02.2022г. в 15:00 часа на още един скъсан плакат поставен на магазина собственост на кооперацията, отдаден към момента под наем на Ахмед Джамбазов, като тук не се споменава дали има получено съгласие от наемателя.

В обяснението се твърди и за други скъсани плакати на други места в селото, но г-жа Карабекирова ангажира вниманието на органите на МВР само с тези места, на които има видеонаблюдение, като в заключение изразява съмнения в лицето, което е извършило късането на плакатите, а именно сина на другия кандидат за кмет на с.Тича Вежди Хюсеинов.

Обяснението е приключило в 16:37 часа.

Мл.ПИ Ст.Илиев е снел обяснение на 25.02.2022г. в 16:45 часа и от Сезер Веждиев Хюсеинов, който се явява по съмнения на г-жа Карабекирова лицето късащо плакатите й.

В обяснението непълнолетния Сезер Хюсеинов казва, че не си спомня точна дата, а посочва като ориентир средата на месец февруари, а за ориентировъчен час посочва 12:30 часа. Обяснява, че е бил на бензиностанцията и е видял два плаката на входната врата на бензиностанцията на кандидат кмет, на който знае само първото име – Доротея. Признава, че в следствие на афект и лекомислие е скъсал плакатите, но съжалява за това, счита действията си за грешка и няма да ги повтори.

Така на 25.02.2022г. в 16:50 часа Мл.ПИ Ст.Илиев съставя на непълнолетното лице Сезер Веждиев Хюсеинов протокол за предупреждение на основание чл.65, ал.1 и 2 от ЗМВР подписано от съставителя, предупредения и един свидетел.

В докладна записка до Началника на РУ – Котел, Главен инспектор Пламен Димитров, Ст.инсп.Тодор Русев, Началник У-Ябланова е докладвал за проведената проверка по сигнала на г-жа Карабекирова и за съставения протокол за предупреждение, както и че към момента на извършената проверка не е установено лице, което да е съпричастно към скъсания агитационен материал поставен на сградата на хранителния магазин на с.Тича.

Докладната записка завършва с констатация, че в хода на проверката не са установени данни за извършено престъпление, а се касае за нарушение на нормите на ИК, като предлага материалите от проверката да бъдат изпратени на Общинска избирателна комисия за произнасяне по компетентност.

След като ОИК Котел се запозна с преписката по подадения сигнал, постъпила в ОИК на 07.03.2022г., на първо място следва да отбележи, че комисията трябва да анализира факти и твърдения и да се произнесе по компетентност без самата тя да е в състояние да извърши проверка за установяване на факти и обстоятелства по така изнесените твърдения и да вземе отношение съобразно предвидените си правомощия.

Независимо от това ОИК Котел извърши задълбочен прочит на предоставената с преписката информация и от своя страна счита, че за да се произнесе по компетентност по отношение на нарушени норми на ИК и по конкретно на тази визирана в чл.183, ал.5 от ИК, който гласи – „Забранява се унищожаването и заличаването на агитационни материали, поставени по определения в кодекса ред, до края на изборния ден.“ , както и да ангажира отговорност на основание чл.495 ал.1 от ИК - „На лице, което наруши разпоредба на кодекса, извън случаите по чл. 470 – 494, се налага глоба, съответно имуществена санкция, от 200 до 2000 лв.“, като в случая вземе под внимание и факта, че лицето Сезер Веждиев Хюсеинов е непълнолетно, съгласно чл.15, ал.2 от ЗАНН – „По отношение на непълнолетните административното наказание глоба се заменя с обществено порицание.“, е необходимо по безспорен начин да е доказано, че има нарушение на нормите на ИК.

В структурата на повечето правни норми са включени три специфични елемента: хипотеза, диспозиция и санкция. В хипотезата се съдържат условията и предпоставките, при настъпването на които съответната норма ще бъде приложима, диспозицията съдържа самото правило за поведение на правните субекти, а санкцията посочва неблагоприятните последици, наказанията, които могат да настъпят за субекта, в случай ,че поведението му противоречи на правните предписания.

Съгласно чл.183, ал.3 от ИК „Агитационните материали се поставят на определени от кмета места, а на сгради, огради и витрини – с разрешение на собственика или управителя на имота.“. Тоест при липса на дадено разрешение от посочените в чл.183, ал.3 лица липсва и нарушение на разпоредбите на Изборния кодекс приложими в конкретния случай.

ОИК счита че безспорно приложима е нормата на чл.183, ал.5 от ИК, но липсва дължимото и императивно заложено поведение на г-жа Карабекирова съгласно чл.183, ал.3, а именно: да разполага с разрешение от собственик на имота /бензиностанцията/.

Споделеното от нея в снетото обяснение, че има разрешение от сина на собственика, без да е упоменато дори кой е собственика и без да е потвърдено от самия собственик, че такова разрешение е дадено и без да е направена проверка по отношение на тази част от твърденията на г-жа Карабекирова, прави същите несъстоятелни, недостатъчни и невъзможни за ангажиране на отговорност.

ОИК Котел счита, че след като не разполага с достатъчно данни по отношение на това има ли в действителност или не разрешение г-жа Карабекирова да залепя агитационни материали и то не от кой да е, а от самия собственик на бензиностанцията и предвид това, че не разполага с възможност за изследване на родствени връзки и наличието или липсата на правомощия на лица различни от собственика, не може и да ангажира санкция за поведението на Сезер Веждиев Хюсеинов като приложи чл.495, ал.1 от ИК.

Предвид така описаната фактическа обстановка, по отношение на постъпилата преписка по проверка рег.№287р-2771/25.02.2022г. на РУ – Котел и на основание чл.87, ал.1, т.1 и т.22 от ИК, ОИК Котел единодушно взе следното

РЕШЕНИЕ:

ЛИПСВАТ данни за извършено нарушение на нормите на Изборния кодекс по отношение на лицето Сезер Веждиев Хюсеинов.

Да се изпрати препис от Решението до Началника на РУ-Котел.

Решенията на общинската избирателна комисия Котел може да се оспорват в тридневен срок от обявяването им пред ЦИК съгласно чл.88, ал.1 от ИК, която се произнася в тридневен срок с решение.

 **По т.2 от дневния ред: -** не постъпиха въпроси за обсъждане.

**След изчерпване на дневния ред, заседанието на ОИК – Котел бе закрито от председателя на комисията.**

**ПРЕДСЕДАТЕЛ:** /п/.....................
/Цветомира Кънева/

**СЕКРЕТАР:** /п/........................
/Събина Георгиева/